Foto: EPA/UPG Ukraina tashqi ishlar vaziri Pavel Klimkin Ukraina tomonidan Rossiya bilan 48 ta kelishuv amal qilishi to‘xtatilgani va yaqin orada yana 40 ga yaqinining to‘xtatilishini ma’lum qildi. “Biz oxirgi vaqtda 48 ta ikki tomonlama kelishuvni “o‘ldirdik”. Keyingi porsiya tez orada bo‘ladi, 40 ga yaqin kelishuv. Biz kelishuv bazamizni batafsil qayta ko‘rib chiqmoqdamiz”, deb aytgan Klimkin “Pravo na vlast” tok-shousi efirida. Ukraina va Rossiya o‘rtasidagi munosabatlar Kerch bo‘g‘ozidagi oxirgi voqealar sababli yana keskinlashdi.